สวัสดีค่ะพอดีว่ามีอาการคันบริเวณง่ามขาไปถึงง่ามก้นมีอาการเหมือนเป็นผื่นค่ะ พอหายแล้วผิวหนังบริเวณนั้นมันเหมือนลอกอะค่ะแต่มันเหมือนติดไปกับผิวเลยทาโลชั่นก็ไม่หายค่ะ ขึ้นเป็นคราบขาวๆค่ะ
สวัสดีค่ะ มีอาการคันบริเวณง่ามขาไปถึงง่ามก้นมีอาการเหมือนเป็นผื่น อาจเกิดจาก การติดเชื้อราที่ผิวหนัง ผื่นผิวหนังอักเสบจากภูมิแพ้ การแพ้สัมผัส การระคายสัมผัส ผิวที่แห้งมากจนเกินไป เป็นต้นซึ่งจะเป็นเชื้อราหรือไม่นั้น ถ้ามีน้ำหนักตัวมาก ผิวบริเวณข้อพับหรือง่ามขาเสียดสีกันเยอะอาจจะเป็นไปได้ แนะนำการไปพบแพทย์เพื่อตรวจร่างกาย และขูดนำขุยจากผิวหนังไปตรวจยืนยันการติดเชื้อราต่อไปในเบื้องต้น รักษาความสะอาดที่บริเวณดังกล่าวให้ดี ไม่ไปแกะเกา และใช้ครีมทาให้ความชุ่มชื้นแต่ไม่อับชื้นจนเกินไปได้ ใส่เสื้อผ้าที่ระบายอากาศได้ดี